《忆古成之》
明代·吴高

三策当年动冕旒，先生钟秀出罗浮。文章天下联星象，忠孝人间迈等俦。

白骨一函今在否，清诗千首永芳流。功成欲效留侯去，未必翻然物外游。

作者简介：吴高，字志高，一字尚志。归善（今惠州）人。明宣宗宣德八年（一四三三）进士，历官刑部主事、员外郎，擢福建参政。清道光《广东通志》卷二九〇、光绪《惠州府志》卷三五有传。